فوق العاده حال‌لارین ایدارولونماسی آژانسی (آفاد) اگه دنیزینده 5.7 شدتینده یئرآلتی تکان قئیده آلینیب.
آفاد-ین اینترنت سایتین‌داکی معلومات‌لارا گؤره، تورکیه واختی ایله ساعات 09:17-ده اگه دنیزینده 5.7 شدتینده زلز‌له اولوب.
زلز‌له‌نین مرکزی‌نین 9،62 کیلومتر درین‌لیکده اولدوغو معین ائدیلیب.
آتن ژئودینامیک اینستیتوتونون وئردیگی آچیقلامادا مرکزی گیریتین گونئی ینده‌کی آرویس بؤلگه‌سینده اولان 5،8 شدتینده زلز‌له‌نین بوتون آدادا حیس ائدیلدیگی بیلدیریلیب.
آوروپا آغ دنیزی سیسمولوژی مرکزی زلز‌له‌نین گوجونون 6،5 اولدوغونو اعلان ائدیب.
ایلک زلز‌له‌دن سونرا بؤلگه‌ده 4،8 شدتینده یئرآلتی تکان‌لار قئیده آلینیب.
یونانیستان مطبوعاتیندا یئر آلان خبرلره گؤره، یانغینسؤن‌دورن‌لره داغیلمیش بینا‌لارین آلتیندا سیخیشان اینسان‌لارین اولدوغونا دایر چاغیریش ائدیلیب.
داغینتی‌لار آلتیندا قالان بیر نفرین یارالاندیغی خسته‌خانادا اؤلدوگو بیلدیریلیب.
کاندیه آرکالوهوری شهرینده بیر نفرین قیسمن داغیلمیش کیلسه‌نین آلتیندا قالدیغی و بؤلگه‌دکی بعضی الکتریک دیرک‌لری‌نین ییخیلدیغی وورغولانیب.
